CELEX: 42021D1461
Language: el
Date: 2021-09-08 00:00:00
Title: Απόφαση (ΕΕ) 2021/1461 των αντιπροσώπων των κυβερνήσεων των κρατών μελών της 8ης Σεπτεμβρίου 2021 για τον διορισμό δύο γενικών εισαγγελέων του Δικαστηρίου

10.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 319/4
               
            
         ΑΠΟΦΑΣΗ (ΕΕ) 2021/1461 ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ
         της 8ης Σεπτεμβρίου 2021
         για τον διορισμό δύο γενικών εισαγγελέων του Δικαστηρίου
         ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 19,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 253 και 255,
         Εκτιμώντας τα ακόλουθα:
         
                     (1)
                  
                  
                     Δυνάμει των άρθρων 5 και 7 του Πρωτοκόλλου αριθ. 3 περί του οργανισμού του Δικαστηρίου της Ευρωπαϊκής Ένωσης και σε συνέχεια της παραίτησης του κ. Gerard HOGAN που θα τεθεί σε ισχύ στις 6 Οκτωβρίου 2021, πρέπει να διορισθεί ένας γενικός εισαγγελέας στο Δικαστήριο για το υπόλοιπο της θητείας του κ. Gerard HOGAN, ήτοι έως τις 6 Οκτωβρίου 2024.
                  
               
                     (2)
                  
                  
                     Η υποψηφιότητα του κ. Anthony COLLINS προτάθηκε για τη θέση αυτή.
                  
               
                     (3)
                  
                  
                     Επιπλέον, η θητεία δεκατεσσάρων δικαστών και έξι γενικών εισαγγελέων του Δικαστηρίου λήγει στις 6 Οκτωβρίου 2021. Ενδείκνυται να γίνουν διορισμοί για να καλυφθούν οι θέσεις αυτές για την περίοδο από τις 7 Οκτωβρίου 2021 έως τις 6 Οκτωβρίου 2027.
                  
               
                     (4)
                  
                  
                     Η υποψηφιότητα της κας Laila MEDINA προτάθηκε για τη θέση γενικού εισαγγελέα του Δικαστηρίου.
                  
               
                     (5)
                  
                  
                     Η επιτροπή που συστάθηκε δυνάμει του άρθρου 255 της Συνθήκης για τη λειτουργία της Ευρωπαϊκής Ένωσης γνωμοδότησε υπέρ της επάρκειας των προαναφερόμενων υποψηφίων για την άσκηση των καθηκόντων του γενικού εισαγγελέα του Δικαστηρίου,
                  
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Anthony COLLINS διορίζεται γενικός εισαγγελέας του Δικαστηρίου για την περίοδο από τις 7 Οκτωβρίου 2021 έως τις 6 Οκτωβρίου 2024.
         
         
            Άρθρο 2
            Η κα Laila MEDINA διορίζεται γενική εισαγγελέας του Δικαστηρίου για την περίοδο από τις 7 Οκτωβρίου 2021 έως τις 6 Οκτωβρίου 2027.
         
         
            Άρθρο 3
            Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 8 Σεπτεμβρίου 2021.
            
               
                  Ο Πρόεδρος
               
               I. JARC